cyanic-selkie/wikianc huggingface dataset:
Геапераходная арбіта
Завяршэнне вываду КА на ГСА адбываецца, калі ён дасягае апагею пры руху па геапераходнай арбіце. У гэты момант разгонны блок паведамляе апарату разгонны імпульс, які ператварае яго эліптычны рух у кругавы з перыядам звароту вакол Зямлі, роўным даўжыні сутак.
Выкарыстанне
ГПА выкарыстоўваецца для даследчых спадарожнікаў, такіх як Спектр-Р, а таксама для тэлекамунікацыйных спадарожнікаў і мультымедыйнай перадачы дадзеных. Выцягнутая эліпсавідная арбіта дае доўгі час знаходжання над пэўнай тэрыторыяй, апагей выбіраецца, зыходзячы з часу праходжання сігналу да спадарожніка і назад, звычайна не перавышае 40000 км для тэлекамунікацыйных спадарожнікаў, для спадарожніка Спектр-Р апагей роўны 340 000 км, гэта зроблена для атрымання здымкаў высокага разрознення, пры дапамозе метаду радыёлакацыйнага сінтэзавання апертуры.
Для бесперапыннага пакрыцця Зямлі сігналамі спадарожнікаў патрабуецца мінімум 3 спадарожніка, запушчаных з інтэрвалам 8 гадзін.
Ямпаль
Назву Я́мпаль маюць:
Рыгор Якаўлевіч Рапапорт
Рыгор Якаўлевіч Рапапорт (, Мінскай губерні, цяпер райцэнтр Магілёўскай вобласці —, , «Камунарка», НКВД) — савецкі дзяржаўны дзеяч.
Біяграфія
З сям'і гандляра, да 1917 года служыў у гандлярскай канторы. З 1918 г. камісар-следчы, намеснік начальніка Крымінальнага аддзела Маскоўскай надзвычайнай камісіі. У 1921—1927 гг. намеснік начальніка Ленінградскага акруговага транспартнага аддзела АДПУ. З 1928 года паўнамоцны прадстаўнік АДПУ ў Крыме, з 1929 г. пры СНК СССР па БВА. З 1931 г. паўнамоцны прадстаўнік АДПУ па Урале, з 1934 — паўнамоцны прадстаўнік НКВД па Сталінградскім краі. З 1936 года начальнік інспекцыі па якасці Наркамата харчовай прамысловасці СССР. Арыштаваны 16.7.1937 у Маскве, асуджаны 8.2.1938 тройкай НКВД за «ўдзел у контррэвалюцыйнай тэрарыстычнай арганізацыі» да ВМП. Расстраляны. Рэабілітаваны 22 верасня 1956 г. ваеннай калегіяй Вярхоўнага суда СССР.
Іван Іванавіч Зарубін
Іван Іванавіч Зарубін ( – ) — інжынер-механік, начальнік Іжорскага Адміралцейскага завода, першы ў Расіі узнагароджаны ордэнам Узыходзячага Сонца, генерал-лейтэнант.
Біяграфія
Зарубін Іван Іванавіч нарадзіўся 12 жніўня 1822 года.
З 1844 года праходзіў службу на Балтыйскім флоце ў якасці карабельнага інжынера на фрэгатах «Камчатка», «Багатыр» і параходах «Хуткі», «Александрыя», «Грымучая».
У 1850 годзе ўзведзены ў падпаручнікі корпуса карабельных інжынераў.
У 1852-1854 гадах у складзе экспедыцыі віцэ-адмірала Я.В. Пуцяціна ўдзельнічаў у далёкім плаванні атрада караблёў Балтыйскага флоту з Кранштата праз Атлантычны, Індыйскі, Ціхі акіяны да берагоў Японіі.
У 1853-1854 гадах у складзе экіпажа шхуны "Усход" удзельнічаў у вопісу заходняга ўзбярэжжа Сахаліна, абследаванні Татарскага праліва і Амурскага лімана.
У 1854 годзе экіпаж фрэгата «Палада» назваў імем І.І.Зарубіна мыс на паўднёвым ускрайку паўвострава заліва Пас'ета ў Японскім моры. У 1863 годзе экспедыцыяй падпалкоўніка В.М.Бабкіна мыс быў перайменаваны і стаў называцца мысам Слычкова, па прозвішчы лейтэнанта П.А.Слычкова. У 1888 годзе экіпаж карвета "Віцязь" замацаваў імя І.І.Зарубіна за паўвостравам у заліве Пас'ета.
У 1854 годзе І.І.Зарубін быў узведзены ў паручнікі і сухапутным шляхам праз Сібір вярнуўся ў Кранштат, дзе ў 1855 годзе атрымаў чын штабс-капітана і быў пераведзены ў корпус інжынераў-механікаў.
З 1856 па 1860 гады выконваў абавязкі старэйшага інжынера-механіка лінейнага карабля «Выбарг».
16 мая 1861 года І.І.Зарубін быў прызначаны памочнікам начальніка Адміралцейскіх Іжорскіх заводаў па тэхнічнай частцы. 4 сакавіка 1863 года стаў начальнікам Іжорскіх заводаў і прапрацаваў на гэтай пасадзе да 1872 года.
У 1865 годзе быў узведзены ў падпалкоўнікі і быў камандзіраваны ў Швецыю для вывучэння замежнай вопыту караблебудавання, у 1867 годзе наведаў сусветную выстаўку ў Парыжы.
У 1871 годзе быў камандзіраваны ў Англію для азнаямлення з прыёмамі абкаткі броні, а таксама для праверкі работы галоўных машын і хадавых выпрабаванняў колавай імператарскай яхты «Лівадзія».
З 1872 года выконваў абавязкі флагманскага механіка эскадры Балтыйскага флоту.
У 1881 году быў узведзены ў генерал-маёры.
У 1881 году Зарубін Іван Іванавіч наведаў Японію. 10 жніўня 1881 года яму, аднаму з першых еўрапейцаў і першаму ў Расіі, быў падараваны Яго Вялікасцю Мікада ордэн Узыходзячага сонца.
5 верасня 1890 года ўзведзены ў генерал-лейтэнанты корпуса інжынераў-механікаў з звальненнем са службы.
Памёр 25 студзеня 1902 года. Пахаваны ў Санкт-Пецярбургу.
Памяць
Імем І.І.Зарубіна названы паўвостраў Зарубіна, пасёлак Зарубіна і порт у заліве Пас'ета ў Прыморскім краі.
Стоўпня (Рагачоўскі раён)
Сто́ўпня (, Столпня) — аграгарадок у Рагачоўскім раёне Гомельскай вобласці Беларусі. Цэнтр Стаўпнянскага сельсавета.
Геаграфія
Знаходзіцца за 39 кіламетраў на паўднёвы ўсход ад Рагачова, за 82 кіламетры ад Гомеля, за 18 кіламетраў ад чыгуначнай станцыі Салтанаўка.
Сядзіба Грабоўскіх (Церабунь)
Сядзіба Грабоўскіх — колішняя сядзіба ў в. Церабунь Брэсцкага раёна.
Гісторыя
Паводле пісьмовых крыніц, першае ўпамінанне пра Церабунскі двор як каралеўскую ўласнасць сустракаецца ў дакументах канца XIV ст. Да 1430 г. в. Церабунь належала роду Кучукаў, а неўзабаве Церабунскі маёнтак зноў апынуўся ў ліку каралеўскіх ўладанняў. У 1483 г. кароль Казімір сваім указам перадаў «пруд» на р. Лясная, што пад Церабунем, Солтану Аляксандравічу, а ў пачатку XVI ст. Церабунскі двор перайшоў да наступнага гаспадара — Яўстафія Дашковіча.
Пасля яго смерці каралеўскім указам Церабунь перададзены князю Івану Дзмітрыевічу Шуйскаму. Удава Івана Шуйскага Марына Багданаўна выйшла замуж за Пятра Гнаенскага, але маёнтак застаўся ў сыноў Шуйскіх: Мануіла і Івана. З 1580 г. маёнтак знаходзіўся ва ўласнасці Мануіла, а з 1609 г. Яна Шуйскіх. У гэты час Ян Шуйскі пабудаваў у сваім маёнтку ўніяцкую царкву (захавалася як праваслаўная і размешчана ў в. Кацельня-Баярская) і мураваны замак, які быў узведзены каля месца ўпадзення р. Лясной у р. Буг.
Пасля Шуйскіх у Церабуні гаспадарылі Грабоўскія, якія пабудавалі тут невялікі дом (часткова захаваўся). Напярэдадні Першай сусветнай вайны маёнтак нядоўгі час належаў Нямцэвічам.
Пасля Другой сусветнай вайны палац быў значна перабудаваны і прыстасаваны пад школу. Цяпер у ім размешчаны сельскі клуб.
Архітэктура
Дом графаў Грабоўскіх уяўляў сабой аднапавярховы мураваны мансардавы будынак з нізкім чатырохсхільным дахам. Ад старога парку, што абкружаў палац, засталася толькі вузкая алея, абсаджаная ліпамі 150-гадовага ўзросту.
Стоўпня
Назву Сто́ўпня маюць:
Фрэнсіс Мак-Дорманд
Фрэ́нсіс Луі́за Мак-До́рманд (Frances Louise McDormand; нар. ) — амерыканская актрыса, лаўрэат прэміі «Оскар» у 1987 годзе.
Іван Рыгоравіч Пяшко
Іва́н Рыго́равіч Пяшко́ (, Ляшчыцы, Гродзенскі раён, Гродзенская вобласць) — беларускі пісьменнік.
Біяграфія
Нарадзіўся ў вёсцы Ляшчыцы. Скончыў скідзельскую сярэднюю школу, тэхнічнае вучылішча ў Гродне. Працаваў электрыкам, а пасля заканчэння гістарычнага факультэта Гродзенскага педінстытута настаўнічаў у Шчучынскім раёне, быў на партыйнай працы. Скончыў Вышэйшыя курсы сцэнарыстаў і рэжысёраў у Маскве. З 1984 года працаваў намеснікам рэдактара Шчучынскай раённай газеты. Жыве ў горадзе Шчучыне.
Яневічы
Назву Я́невічы маюць:
Малын
Назву Малын маюць:
Церабуньскі замак
Церабуньскі замак — колішні замак князёў Шуйскіх, пабудаваны прыкладна ў другой палове XVII ст. на невысокай выспе, утворанай вусцем р. Лясная пры ўпадзенні яе ў р. Буг, ва ўрочышчы Старое селішча (цяпер Брэсцкі раён).
Замак меў тры паверхі, пабудаваны з каменю і цэглы. Яго абкружалі валы і глыбокія равы, якія захаваліся да Другой сусветнай вайны. Унутраная аздоба замка невядома. У пачатку XIX ст. замак і маёнтак Шуйскіх перайшлі да графа Ксаверыя Грабоўскага. Гісторыя замкавай рэзідэнцыі князёў Шуйскіх была ў свой час акутана шматлікімі легендамі і таямніцамі, якія бралі свой пачатак яшчэ з XVII ст., калі ў 1609 г. князь Ян Шуйскі пабудаваў прыкладна за 1,5 км ад замка царкву. Паступова каля царквы пачалі будавацца перасяленцы, і ў XIX ст. тут узнікла вёска, якая атрымала назву Кацельня-Баярская. Царква мела падзямельныя скляпы, дзе больш за 200 гадоў хавалі продкаў Шуйскіх. У царкве знаходзілася старадаўняя ікона ў гонар Пакровы Божай Маці. Справа і злева ад яе былі змешчаны партрэты князёў Шуйскіх. Падзямеллі замкавай рэзідэнцыі Шуйскіх і царквы злучаліся падземным паўтаракіламетровым мураваным ходам.
Новы гаспадар Церабунскага маёнтка граф Ксаверы Грабоўскі ў 1862 г. загадаў разабраць замак Шуйскіх і зачыніць падземны ход. Замак разабралі да самых падмуркаў, якія яшчэ існавалі да Другой сусветнай вайны. Апошнімі гаспадарамі маёнтка былі нашчадкі роду Юльяна Нямцэвіча.
NGC 4217
NGC 4217 (іншыя абазначэнні — UGC 7282, MCG 8-22-87, ZWG 243.53, PGC 39241) — спіральная галактыка (Sb) ў сузор’і Гончыя Псы.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Кніга з Дарау
Кніга з Дарау, Евангелле з Дарау (Book of Durrow) — ілюмінаваны манускрыпт, створаны ў VII стагоддзі. Месца стварэння пэўна не вызначана, магчыма, Нартумбрыя або абацтва Дарау ў графстве Лаоіс, Ірландыя. Кніга змяшчае Евангеллі, і, імаверна, найстарэйшая захаваная да цяперашняга часу поўная ілюстраваная кніга з Евангеллем, створаная ў Брытаніі і Ірландыі. Змест — чатыры Евангеллі і дапаможныя табліцы ў прадмове да іх. Фармат кнігі 247 на 228 мм, кніга складаецца з 248 пергаментных лістоў. Змяшчае вялікую колькасць мініяцюр, у тым ліку шэсць «дывановых» старонак, цалкам занятых ўзорамі, поўнастаронкавую мініяцюру з сімваламі чатырох Евангелістаў, чатыры поўнастаронкавыя мініяцюры з сімваламі кожнага евангеліста і шэсць старонак з дэкараваным тэкстам. Кніга напісана астраўным шрыфтам.
BMW X5
BMW X5 — заднепрывадны або паўнапрывадны красовер класа "люкс" ад нямецкага аўтавытворцы BMW. Вытворца класіфікуе яго як SAV (Sport Activity Vehicle). Упершыню аўтамабіль быў выпушчаны ў 1999 годзе. З таго часу было прадстаўлена 3 пакалення BMW X5:
Першае пакаленне 1999—2006
Аўтамабіль першага пакалення выпускаўся ў амерыканскім Спартанбурге. Ён абсталёўваўся сістэмай поўнага прывада, якая пераразмяркоўвае крутоўны момант паміж заднімі і пярэднімі восямі ў суадносінах 62:38. Базавым для BMW X5 быў 3-літровы матор магутнасцю 225 к. с. У 2002 годзе была прадстаўлена версія X5 4.6is з 347-моцным V8. Таксама аўтамабіль эксплуатаваў бензінавы матор на 4,4 л і трохлітровы турбадызель. Пасля рэстайлінгу 2004 года аўтамабіль крыху змяніўся знешне, і набыў новую сістэму поўнага прывада xDrive, якая аўтаматычна перадавала да 100% круцільнага моманту на любую з восяў, у залежнасці ад умоў руху.
Трэцяе пакаленне 2013—
Базавая мадэль BMW X5 абсталявана 3.0-літровым шасціцыліндровым бензінавым рухавіком на 306 к. с. і 400 Нм. Дзякуючы яму і аўтаматычнай каробке перадач на восем прыступак, разгон адбываецца за 6.5 секунд. Выдатак паліва знаходзіцца на ўзроўні 8.5 л/100км ў змяшаным цыкле. Больш магутная мадэль уяўляе сабой аўтамабіль з бензінавым 4.4-літровым V8 рухавіком на 450 к. с. і 650 Нм. Разгон у гэтым выпадку адбываецца за 5.0 секунд. Выдатак паліва складае 10.5 л / 100км у змяшаным цыкле. Каробка аўтаматычная, прывад на ўсе колы.
Бяспека
Вынікі краш-тэсту BMW X5 2017 года ад страхавога інстытута дарожнай бяспекі (IIHS) :
Агляд мадэлі
Галоўным адрозненнем BMW X5 трэцяга пакалення з'яўляецца наяўнасць задняга прывада, паколькі раней усе мадыфікацыі гэтага аўтамабіля былі паўнапрываднымі.
Адамс
Адамс (Adams) — распаўсюджанае прозвішча англійскага і шатландскага паходжання.
Лоша (Уздзенскі раён)
Ло́ша (, Лоша) — аграгарадок ва Уздзенскім раёне Мінскай вобласці, на рацэ Лоша і беразе Лашанскага вадасховішча. Уваходзіць у склад Слабадскога сельсавета.
Да 2013 года Лоша была цэнтрам Лашанскага сельсавета. Размешчана на шашы Узда — Валяр'яны. За 16 км на ўсход ад Узды, 38 км ад чыгуначнай станцыі Негарэлае.
Гісторыя
Вядома з 17 ст. як уладанне князей Галоўчынскіх. У 18 ст. пры гасцінцы Узда — Шацк фарміравалася як мястэчка. У 18-19 ст. уласнікамі Лошы былі Заранкі, Ленскія, Завішы, Грабоўскія-Тапорчыкі. У гэты час Лоша ўваходзіла ў маентак Таўкачэвічы Менскага павета. З 1793 у Расійскай імперыі. У 19 — пач. 20 ст. сяло, потым мястэчка Слабада Пырашаўскай воласці Ігуменскага павета Мінскай губерніі. У 1860-я ў сяле дзейнічала школа, царква, сінагога. З 1924 цэнтр сельсавета Уздзенскага раёна. Цэнтр калгаса імя Ільіча. Лясніцтва. Сярэдняя школа, дзіцячы сад, Дом культуры, бібліятэка, аддзяленне сувязі, бальніца, магазіны. Брацкая магіла савецкіх воінаў, помнік землякам, якія загінулі ў Вялікую Айчынную вайну. За 5 км на захад ад вескі стаянка каменнага веку.
Цёнер (камуна)
Цёнер (Tønder Kommune) — дацкая камуна ў складзе вобласці Паўднёвая Данія. Плошча — 1252,39 км², што складае 2,91 % ад плошчы Даніі без Грэнландыі і Фарэрскіх астравоў. Лік насельніцтва на 1 студзеня 2008 года — 40367 чел. (мужчыны — 20127, жанчыны — 20240; іншаземныя грамадзяне — 2050).
Янішкі
Назву Янішкі маюць:
Рычард Адамс
Рычард Джордж Адамс (Richard George Adams; 9 мая 1920, Ньюберы, Беркшыр — ) — англійскі пісьменнік, вядомы дзякуючы раману-казцы «Карабельны пагорак».
Біяграфія
Пасля выхаду яго бэстсэлераў Насельнікі пагоркаў і Шардзік Р. Адамс кінуў працу ў міністэрстве, стаў прафесійным пісьменнікам і пераехаў на востраў Мэн (у сувязі з больш спрыяльным там падаткаабкладаннем).
Р. Адамс з’яўляецца прэзідэнтам Каралеўскага таварыства па абароне жывёл ад жорсткага абыходжання; балатуючыся на выбарах як незалежны кандыдат-кансерватар, Адамс выступаў за забарону ў Англіі палявання на ліс і за правы жывёл.
Распавядаючы пра гісторыю стварэння свайго першага, найвядомага рамана, Р. Адамс кажа, што ён паўстаў з гісторый пра трусоў, складзеных і расказаных ім сваім дочкам Джуліет і Розамунд падчас частых паездак на выхадныя з іх лонданскай кватэры «на прыроду» у маленькі дамок На пагорках, на паўднёвым захадзе ад брытанскай сталіцы.
У цяперашні час Рычард са сваёй жонкай Элізабет жывуць у мястэчку Уайтчорч, недалёка ад роднага горада Адамса.
Чабаркуль (возера)
Чабаркуль (Чебарку́ль) — возера ў Чабаркульскім раёне Чалябінскай вобласці Расіі.
Размешчана на ўсходнім схіле Паўднёвага Урала на вышыні 319,9 метраў. Плошча паверхні возера складае 19,8 км², плошча яго вадазборнага басейна — 169 км². Ваганні ўзроўню не перавышаюць 1,25 метра, найбольш высокія ўзроўні ў чэрвені, замярзае ў першай палове лістапада, адкрываецца ў канцы красавіка ці пачатку траўня. Жыўленне змяшанае, з перавагай снегавога. Мінералізацыя вады — 0,3679 грам на літр.
На возеры вялікая колькасць лясістых астравоў. Ёсць некалькі паўвостраваў — Круцік, Мар’ін, Сасновы, Семярык, Букаеўка і некалькі астравоў — Галец, Караблік, Капейка, Два Браты (два вострава), Ліпавы. На берагах возера размяшчаюцца базы адпачынку і санаторыі. На ўсходнім беразе размяшчаецца аднайменны горад Чабаркуль.
Уладзімір Кірылавіч Ясінскі
Уладзімір Кірылавіч Ясінскі (, Пружаны) — навуковец у галіне матэматычнай кібернетыкі. Доктар фізіка-матэматычных навук, прафесар, акадэмік.
Біяграфія
Навуку пачаў са сярэдняе школы ў г. Шахцёрске Сахалінскае вобласці, якую скончыў у 1958 годзе. Далей тэхнічнае вучылішча ў г. Александрыя Кіраваградскае вобласці ў 1960 годзе, фізіка-матэматычны факультэт (матэматычнае аддзяленне, кафедра прыкладное матэматыкі і механікі) у 1965 годзе Чарнавіцкі дзяржаўны універсітэт, аспірантуру пры Латвійскім універсітэце (лабараторыя матэматычнае статыстыкі вылічальнага цэнтру.
Кандыдацкую дысертацыю «Устойлівасць рашэнняў стахастычных раўнанняў з паслядзеяння» абараніў 15 лютага 1975 года ў ЧДУ.
Доктарскую абараніў 18 сакавіка 1993 года на спецыялізаваным савеце пры Кіеўскам дзяржаўнам ўніверсітэце імя Тараса Шаўчэнкі
Вучонае званне дацэнта па кафедры прыкладное матэматыкі і механікі прысвоена ў 1983 годзе і прафесара па кафедры матэматычнага мадэлявання ў 1996 годзе.
З 2001 па 2007 рок займаў пасаду загадчыка катэдры вышэйшае матэматыкі факультэту інфармацыйных сыстэмаў і тэхналёгіяў Букавінскага ўнівэрсытэту. Спецыяліст у галіне матэматычнае кібернетыкі (стахастычнага мадэляванне), тэорыі верагоднасцяў і матэматычнае статыстыкі (стахастычныя дыферэнцыяльна-функцыянальныя ўраўненні).
Навуковая дзейнасць
Аўтар 250 прац, сярод якіх 6 манаграфіяў, 11 падручнікаў і навуковых дапаможнікаў. Прымаў удзел у 150 канферэнцыях, з іх 41 канферэнцыя міжнародная. Лаўрэат абласное педагагічнае прэміі імя Юрыя Федзькавічы (2002).
Адзін з кіраўнікоў аргкамітэтаў чатырох канферэнцыяў, якія праходзяць у г. Чарнаўцы. Падрыхтаваў 4 кандыдатаў навук; падрыхтаваў для ўдзелу ў навуковых канферэнцыях 14 студэнтаў. Выступаў афіцыйным апанентам на абароне 12 кандыдацкіх дысертацыйяў (у г. Кіеве, Рызе і Вільнюсе).
Аляксандр Міхайлавіч Герасіменка
Алякса́ндр Міха́йлавіч Герасіме́нка (нар., , Мінская вобласць — ) — беларускі палітык і дыпламат.
Біяграфія
Працаваў вытворчым майстрам на Беларускім аўтазаводзе ў г. Жодзіна (1969—1970), інжынерам, старшым інжынерам на Мінскім трактарным заводзе (1970—1973), старшым інжынерам на ваенным заводзе ў войсках Савецкай Арміі (ГДР, 1973—1975), вядучым інжынерам, загадчыкам сектара знешніх эканамічных сувязяў Мінскага праектна-канструктарскага тэхналагічнага інстытута Міністэрства трактарнага і сельскагаспадарчага машынабудавання СССР (1975—1977), намеснікам старшыні, старшынёй Партызанскага райвыканкама г. Мінска, першым сакратаром Партызанскага райкама КПБ г. Мінска (1977—1990), другім сакратаром Мінскага гаркама КПБ (студзень — май 1990).
У 1990—1995 гадах быў старшынёй Мінскага гарадскога савета народных дэпутатаў і старшынёй выканаўчага камітэта горада Мінска. Быў членам канстытуцыйнай камісіі Вярхоўнага Савета БССР і Рэспублікі Беларусь 12-га склікання.
Дыпламатычная дзейнасць
16 жніўня 1995 года быў прызначаны Надзвычайным і Паўнамоцным Паслом Рэспублікі Беларусь у Рэспубліцы Балгарыя, а таксама Грэчаскай Рэспубліцы па сумяшчальніцтве, у сувязі з чым скончыўся яго мандат дэпутата Вярхоўнага Савета Рэспублікі Беларусь 12-га склікання. На пасадах пасла заставаўся да 11 верасня 2000 года, калі быў адстаўлены і адначасова прызначаны намеснікам Міністра замежных спраў Рэспублікі Беларусь.
13 красавіка 2006 года прызначаны быў Надзвычайным і Паўнамоцным Паслом Рэспублікі Беларусь у Латвійскай Рэспубліцы.
10 верасня 2013 года быў вызвалены з пасады Надзвычайнага і Паўнамоцнага Пасла Рэспублікі Беларусь у Латвійскай Рэспубліцы.
Памёр 2 жніўня 2017 года.
Страбаскоп
Страбаско́п (ад στρόβος — «кружэнне», «бязладны рух» і σκοπέω — «гляджу») — дэманстрацыйная альбо кантрольна-вымяральная прылада, якая дазваляе хутка прайграваць паўторныя яркія светлавыя імпульсы. Першапачаткова была цацкай.
Часта выкарыстоўваецца на вечарынках, дыскатэках і канцэртах.
Музычны страбаскоп — адзін з варыянтаў святлодынамічнай ўстаноўкі для дыскатэкі, які выкарыстоўвае ўспышкі з рознай частатой імпульснай лямпы.
Таксама страбаскоп — прылада для назірання хуткіх перыядычных рухаў, дзеянне якога заснавана на страбаскапічным эфекце.
Mercedes-Benz W210
Mercedes-Benz W210 — аўтамабіль бізнес-класа ў вытворчай гаме Mercedes-Benz. Быў прадстаўлены ў якасці пераемніка серыі W124 у маі 1995 года, спачатку як седан, а ў чэрвені 1996 года і ў кузаве ўніверсал (S210).
На гэтай мадэлі, упершыню на аўтамабілях Mercedes-Benz, былі скарыстаныя падвойныя авальныя фары, якія вызначылі аблічча цэлага шэрагу мадэляў фірмы.
У 2002 годзе быў заменены на W211.
Было выраблена 1.653.437 адзінак гэтай серыі на зборачных лініях у Зіндэльфінгене, Раштатце і Грацы.
Седан (W 210)
У маі 1995 года быў прадстаўлены седан новага пакалення E-Klasse (унутранае пазначэнне W 210).
У залежнасці ад памеру паліўнага бака, ёмістасць багажнага адсека складае 500 літраў (65 літраў бак) або 520 л (80 л бак). Каб палегчыць транспарціроўку доўгіх прадметаў, за дадатковую плату мог быць усталяваны люк у заднім сядзенні.
Седаны былі 4818 мм у даўжыню, 1799 мм — у шырыню, і 1450 мм — у вышыню, колавая база — 2833 мм.
Было выраблена 1.374.199 аўтамабіляў.
Універсал (S 210)
У чэрвені 1996 года быў прадстаўлены ўніверсал (унутранае пазначэнне S210). Аб'ём багажніка складае 600 літраў, а пры складанні задняга сядзення і загрузцы да даху яго максімальны аб'ём можа быць павялічаны да 1975 літраў. Універсал меў даўжыню 4850 мм, шырыню — 1799 мм і вышыню — 1496 мм.
Выпуск універсалаў скончаны ў снежні 2002 года. Выпушчана 279.238 аўтамабіляў.
Шасі (VF 210)
Адначасова з універсалам з'явілася мадыфікацыя VF210 — шасі з колавай базай, павялічанай на 74 см. У адрозненне ад 124 серыі, версіі са стандартнай колавай базай не было. Першапачаткова выпускалася шасі E 290 Turbodiesel, пазней да шэрагу дадаліся E 250 Diesel (для італьянскага рынку), E 280 і E 220 CDI.
Шасі не будаваліся цалкам на Mercedes-Benz — кузавы ўніверсалаў пастаўляліся на завод Binz, дзе яго змянялі адпаведным чынам.
Шасі прызначалася для далейшага мантажу любога кузава ці пабудовы машын хуткай дапамогі непасрэдна ў кампаніі Binz. Асноўнымі заказчыкамі VF 210 былі трунары і транспартныя арганізацыі.
Падоўжаны седан (V 210)
Падоўжаны седан быў створаны па замове тайскай каралеўскай сям'і ў 1996 годзе, але ў сувязі з вялікім попытам, версія E-Klasse з доўгай колавай базай з канца 1996 года стала выпускацца серыйна. Гэты варыянт кузава таксама быў распрацаваны ў супрацоўніцтве з Binz.
E320 мае колавую базу падоўжаную на 97 см, шэсць дзвярэй і трэці шэраг сядзенняў. Кліенты маглі выбіраць паміж пяццю- і шасціцыліндравымі бензінавымі і дызельнымі рухавікамі. Акрамя згаданай мадэлі з шасцю дзвярыма і трыма радамі сядзенняў, быў пабудаваны і чатырохдзвярны варыянт з двума процілеглымі радамі задніх сядзенняў.
Classic
Камплектацыя Classic была базавай у мадэльным шэрагу.
Пасля рэстайлінгу быў зменены дызайн колавых каўпакоў, дзвярныя ручкі сталі фарбавацца ў колер кузава. Акрамя таго, у аздабленні салона сталі ўжывацца тканіна ўзора "Cannes" і дрэва "Alameda".
Elegance
За дадатковую плату была даступная каплектацыя Elegance.
Знешне вылуалася храмаваным аздабленнем бампераў, бакавых молдзінгаў і дзвярных ручак. Дахавыя паласы вадастоку фарбаваліся ў колер кузава. Колы мелі 16"-цалёвыя літыя дыскі з 10 адтулінамі. У салоне з'явіліся антыблікавае ўнутранае люстэрка задняга выгляду; сонцаахоўныя брылі з люстэркам, якія маюць падсвятленне. У спінках пярэдніх сядзенняў меліся кішэні, падлакотнік са скрыняй, ліхтары ў дзвярах. Была палепшана вентыляцыя задняй частцы салона. Рычаг пераключэння перадач і рулявое кола абцягнутыя скурай пад колер панэлі. Сядзенні маюць дызайн тканіны "Прэстыж" і аздабленне панэлі выканана з каштоўных парод дрэва.
Пасля мадэрнізацыі ў залежнасці ад рухавіка сталі ўсталёўвацца 16"- ці 17"-цалёвыя літыя дыскі з адзінаццаццю адтулінамі. Да абсталявання інтэр'еру быў дададзены пакет асвятлення і алюмініевыя пласціны з надпісам "Mercedes-Benz" на парогах.
Avantgarde
Камплектацыя Avantgarde мае падкрэслена вытанчаны і спартыўны кірунак.
Як і камплектацыя Elegance, вылучаецца храмаваным аздабленнем і фарбаваннем молдынгаў на даху ў колер кузава. Акрамя таго, былі афарбаваныя ў колер кузава і бакавыя молдынгі. У адрозненне ад іншых камплектацый, шкленне падфарбоўвалі сінім колерам замест зялёнага. Сярэднія стойкі былі абклееныя градыентнай плёнкай ў колер кузава. Рашотка мае ламелі з глянцавай чорнай устаўкай. Avantgarde дадаткова мелі спецыяльна ўведзеныя колеры: "Violan" і "Amazonit".
Былі ксенонавыя фары, якія дадаткова абсталёўваліся ачышчальнікамі і аўтаматычным рэгуляваннем далёкасці святла.
Пасля рэстайлінгу дыяпазон абсталявання быў ​​пашыраны.
4MATIC
Як і на папярэдняй мадэлі, з 1997 года ў якасці опцыі стала даступнай паўнапрывадная сістэма 4MATIC. Распрацоўка і пабудова вялася ў супрацоўніцтве са Steyr-Daimler-Puch GmbH у Грацы. Запуск новых 4MATIC мадэляў ажыццяўляўся ў два этапы: E280 4MATIC — у снежні 1996 года, варыянт з 3,2-літровым рухавіком E320 4MATIC — у чэрвені 1997 года, а пазней і E 430 4MATIC. Поўным прывадам маглі абсталёўвацца як седаны, так і ўніверсалы.
На базе E 430 4MATIC фірмай AMG быў зроблены E 55 AMG 4MATIC.
Guard
З красавіка 1995 года на заводзе ў Зіндэльфінгене вырабляліся браніраваныя седаны серыі 210.
На працягу ўсяго перыяду будаўніцтва седаны былі даступныя з высокай ступенню браніравання В6. Высокая вага датаковых элементаў браніравання патрабавала павышанай магутнасці, таму браніраванне прапаноўвалася для мадэлі E420 (з верасня 1997-га — E430) з васьміцыліндравым рухавіком.
У сакавіку 1997 года была таксама прапанаваная мадыфікацыя, якая мела ўзровень B4, што забяспечвае абарону ад найбольш распаўсюджаных пісталетаў. Гэты варыянт браніравання быў палегчаным, таму з восені 1997 года быў таксама даступны і для мадэлі з шасціцыліндравым рухавіком (мадэль E 320).
Асаблівасцю браніравання з'яўляецца поўная інтэграцыя ахоўных элементаў у канструкцыю кузава.
AMG
Атэлье Mercedes-AMG на аснове серыйных мадэляў Mercedes-Benz E-класа (камплектацыя Avantgarde) вырабляла мадыфікаваныя версіі аўтамабіляў. Пакет абсталявання ўключаў у сябе мадыфікаваныя бамперы і бакавыя спадніцы, сістэму выпуску, спартыўную падвеску, лёгкасплаўныя дыскі памерам 8Jx18 ET31 (спераду) і 9Jx18 ET35 (ззаду), шыны 235/40 R18 (пярэднія) і 265/35 R18 (заднія).
У мадэлях W210, даведзеных AMG, выкарыстоўваліся 4 рухавіка. У 1996 годзе з'явілася першая мадэль — E36 AMG, абсталяваная рухавіком M104.995. Потым з'явілася E50 AMG з рухавіком M119.985, якая выраблялася толькі адзін год. У 1998 з'явілася мадэль E55 AMG з рухавіком M113 аб'ёмам 5,5 л V8 SOHC 24V магутнасцю 354 к. с. E55 AMG па замове былі даступныя таксама з прывадам на ўсе колы 4MATIC. На вяршыні мадэльнага шэрагу стаяла мадэль E60 AMG з 6,0 літровым V8 M119 магутнасцю 381 к. с. (1996–1998).
Рухавікі
Для серыі 210 быў шырокі выбар аўтамабіляў з бензінавымі і дызельнымі рухавікамі. Першапачаткова мадэльны шэраг складаўся з рухавікоў, што стаялі на апошніх аўтамабілях яго папярэдніка, якія былі паступова заменены больш сучаснымі.
Гама рухавікоў уключала 4-, 6- і 8-цыліндравыя рухавікі, як бензінавыя (атмасферныя і з нагнятальнікамі), так і дызельныя. W210 — апошняе пакаленне Е-класа, на якое ўсталёўваліся дызельныя рухавікі без наддзімання, а таксама радныя 6-цыліндравыя бензінавыя (замененыя рухавікамі V6 у 1997 годзе).
Сістэмы бяспекі
Стандартнае абсталяванне аўтамабіля ўключае дзве пярэднія і дзве бакавыя падушкі (абараняюць тулава і галаву), пярэднія рамяні з праднацягвальнікамі і абмежавальнікамі высілкаў. У ліпені 1998 года на аўтамабілях з'явілася бакавая падушка тыпу «заслона» для аховы галавы пры бакавым ўдары. З 1999 года яна ўвайшла ў стандартную камплектацыю.
Вынікі краш-тэстаў
Пры першапачатковым тэставанні, праведзеным у 1998 годзе, аўтамабіль атрымаў толькі тры зоркі. Мела месца значная дэфармацыя кузава ў зоне ног кіроўцы, зварныя швы падлогі разышліся — прычынай было ўмятае ў глыбь аркі кола. Зніжэнне адзнакі таксама было выклікана значнымі нагрузкамі ад рамяня бяспекі на грудзі пасажыра, і вялікім — 23 сантыметры — змяшчэннем назад педалі тормазу.
Канструкцыя
Е-клас W210 — аўтамабіль з апорным кузавам, класічнай кампаноўкі: рухавік спераду, прывад на заднія колы. З 1998 года выпускаліся таксама паўнапрывадныя версіі 4Matic.
Трансмісіі: 5-ступеньчатая механічная (з 2000 года — 6-ступеньчатая); аўтаматычныя: 4-дыяпазонавая з пачатку вытворчасці, 5-ступеньчатая з 1997 года, 5-ступеньчатая з ручным пераключэннем - з 2000 года. Падвескі - незалежныя, двухрычажная спераду і 5-рычажная ззаду, абедзве са стабілізатарамі папярочнай устойлівасці.
У 2000 годзе выходзіць ўдасканаленая мадэль W210 Millenium з рухавіком M112 і M114.
Трансмісія
W210 1996 абсталёўваўся 4 і 5-ступеньчатай (Avantgarde) аўтаматычнай каробкай ад W124. У 1997 годзе Mercedes ўсталявалі новую 5-ці ступеньчатую трансмісію з электронным кіраваннем. Гэтая АКПП ўпершыню з'явілася ў 1996 годзе на V8 W140. На сённяшні дзень гэтая мадэль трансмісіі (722.6) усталяваная на шматлікіх аўтамабілях Daimler AG. 4-х і 5-ці ступеньчатыя каробкі працуюць досыць устойліва, хоць першая служыць некалькі даўжэй. Mercedes-Benz таксама стварылі алей для КПП, які мусіць праслужыць усё жыццё каробкі. Многія ўладальнікі аўтамабіляў Mercedes не падзяляюць меркаванне што да тэрміна жыцця трансмісіі. Частата замены алею КПП напрамую звязана з тэрмінам жыцця трансмісіі. Многія ўладальнікі і станцыі ТО рэкамендуюць абнаўляць алей кожныя 100 000 — 180 000 км.
Грабяні (Гродзенскі раён)
Грабяні́ (, Гребени) — вёска ў Гродзенскім раёне Гродзенскай вобласці. Уваходзіць у склад Адэльскага сельсавета.
Армянскі алфавіт
Армянскі алфавіт — алфавіт армянскай мовы.
Сістэма армянскага пісьма была створаная каля 406 года епіскапам Месропам Маштоцам. Узнікненне яе было выклікана распаўсюджаннем хрысціянства (прынята армянамі ў 301 годзе) і неабходнасцю мець богаслужэбную літаратуру на армянскай мове.
Армянскае пісьмо мае фанематычны характар. Першапачаткова алфавіт складаўся з 36 знакаў (кожны абазначаў асобную фанему), у XII ст. дапоўнены 2 новымі літарамі. У такім складзе выкарыстоўваецца для перадачы сучаснай армянскай мовы. Да пераходу на арабскія лічбы літары мелі і лічбавае значэнне (гл. Армянская сістэма злічэння).
Кірунак пісьма злева направа, літарныя знакі запісваліся асобна.
У якасці вытокаў армянскага пісьма разглядаецца грэчаска-візантыйскае, сірыйскае і арамейскае пісьмо, аднак адназначнага рашэння гэтае спрэчнае пытанне не знайшло.
Бадзі Холі
Чарлз Хардзін Холі, вядомы як Бадзі Холі (англ.: Buddy Holly;  — ) — амерыканскі спявак і аўтар песень, адзін з першапраходцаў рок-н-ролу. Нягледзячы на тое, што яго поспех працягваўся ўсяго паўтары года, пакуль ён не загінуў у авіякатастрофе, крытык Брус Эдэр апісаў яго асобу як «самую ўплывовую стваральную сілу ў раннім рок-н-роле».
Яго інавацыі ў творчасці наймацнейшым чынам паўплывалі ў роўнай меры як на сучаснікаў, так і на наступныя пакаленні музыкантаў, уключаючы The Beatles, The Beach Boys, The Rolling Stones, Боба Дылана; ключавым чынам адбіліся на далейшым развіцці поп-музыкі.
Холі быў у ліку першых уключаных у Залу славы рок-н-ролу ў 1986. У 2004 па версіі часопіса Rolling Stone Бадзі Холі атрымаў 13 месца ў спісе «пяцідзесяці Найвялікшых Артыстаў Усіх Часоў».
Дыскаграфія
Прадстаўлены толькі амерыканскія дыскаграфіі.
Сінглы
Азначаны арыгінальныя сінглы (перавыданні выключаны).
Two Thrones
Two Thrones — камп’ютарная гульня (жанр — глабальная стратэгія), распрацаваная шведскай студыяй Paradox Entertainment у 2004. З’яўляецца спадчыннікам гульні Europa Universalis і працягам Crown of the North. Адрозніваецца стратэгічнай глыбінёй і гістарычнай дакладнасцю. У Расіі была лакалізаваная студыяй Snowball.ru пад назвай «100 гадоў вайны».
Геймплэй
Гульня слаба адрозніваецца ад Crown of the north, так як эканамічная і баявая сістэма гульні засталася практычна нязменнай. Дзеянне гульні адбываецца ў рэальным часе, аднак хуткасці рэакцыі ад гульца не патрабуецца, так як у любы момант гульні можна паставіць паўзу. Гульня адбываецца на схематычна намаляванай карце Англіі і Францыі. Час дзеяння гульні — з 1 студзеня 1337 па 1 снежня 1485. У гульні можна згуляць у адзін з 5 сцэнарыяў, якія ахопліваюць падзеі Стагадовай вайны і Вайны пунсовай і белай ружы: Гулец можа ўзяць пад кіраванне адно з играбельных дзяржаў, сярод якіх прадстаўлены: Пад кантролем гульца знаходзяцца эканоміка краіны, фарміраванне армій і флатоў і кіраванне імі, дыпламатыя, пабудова будынкаў. Таксама яму прыходзіцца балансаваць паміж 4 класамі: сяляне, дваране, духавенства, гараджане, прымаючы тыя ці іншыя ўказы і вырашаючы іх просьбы. У гульні адбываюцца гістарычныя падзеі, якія ўплываюць на становішча гульца і яго супернікаў. Акрамя гульца і і яго камп’ютарных супернікаў існуюць нейтральныя правінцыі, якія з’яўляюцца асноўным аб’ектам экспансіі ўдзельнікаў гульні.
Існуюць два спосабу дасягнення перамогі. Ачкі выдаюцца за розныя дасягненні ў гульні.
Эканоміка
У гульні існуе 2 асноўных рэсурсу: збожжа і срэбра, якія выкарыстоўваюцца для стварэння арміі, флоту і пабудовы будынкаў. Збожжа здабываецца на фермах, яго колькасць павялічваецца з павышэннем ўзроўню будынка. Серабро здабываецца ў горадзе і на рынку, яго колькасць павялічваецца з павышэннем ўзроўню будынка.
Інфраструктура
У гульні існуе 07/08 (у прыбярэжных правінцыях) будынкаў. Усе яны могуць развівацца да 10 ўзроўню, адкрываючы доступ да новых войскам і ўзроўням будынкаў. У вытворчых будынкаў таксама памяншаецца час на стварэнне войскаў.
Армія
У гульні існуе 8 тыпаў войскаў, з іх 5 — сухапутныя войскі і 3 — марскія сілы. У кожнага віду існуюць як станоўчыя, так і адмоўныя ўласцівасці.
Флот
Роля флота ў гульні вельмі важная, бо няма іншага спосабу перамяшчэння па моры і бітваў на ім, як караблі, якія вырабляюцца ў гавані. Усяго іх 3 выгляду:
Дыпламатыя
Гулец мае магчымасць з дапамогай дыпламатыі заключаць саюзы, прапаноўваць і разрываць дынастычныя шлюбы, прыносіць дары, аб’яўляць вайну і абражаць.
Янкава
Назву Я́нкава маюць:
Ярмолічы
Назву Ярмо́лічы маюць:
NGC 4218
NGC 4218 (іншыя абазначэнні — UGC 7283, IRAS12132+4824, MCG 8-22-88, ARAK 353, ZWG 243.54, HARO 28, PGC 39237) — спіральная галактыка (Sa) ў сузор’і Гончыя Псы.
Гэты аб’ект уваходзіць у лік пералічаных у арыгінальнай рэдакцыі «Новага агульнага каталога».
Мазаіка
Маза́іка (mosaïque, Mosaico ад (Opus) musivum — (твор) прысвечаны музам) — дэкаратыўна-прыкладное і манументальнае мастацтва розных жанраў, творы якога маюць на ўвазе фарміраванне малюнка пры дапамозе кампаноўкі, набору і замацавання на паверхні (як правіла — на плоскай) рознакаляровых камянёў, смальты, керамічных плітак і іншых матэрыялаў.
Асобны від мазаікі — інкрустацыя.
Іванаўцы
Іва́наўцы (, Ивановцы) — вёска ў Гродзенскім раёне Гродзенскай вобласці. Уваходзіць у склад Адэльскага сельсавета.
Бібшчаны
Бібшчаны (Бібща́ни) — вёска ў Золачыўскім раёне Львоўскай вобласці Украіны.
Семянец (возера)
Семяне́ц — возера ў Полацкім раёне Віцебскай вобласці, за 10 км на поўдзень ад горада Полацк, каля вёскі Семянец, у басейне ракі Заходняя Дзвіна.
Схілы катлавіны вышынёй да 2 м, разараныя. На захадзе забалочаная пойма шырынёй 50—100 м. Выцякае ручай у возера Заазер'е.
Фанё (камуна)
Фанё (Fanø Kommune) — дацкая камуна ў складзе вобласці Паўднёвая Данія. Плошча — 55,78 км², што складае 0,13 % ад плошчы Даніі без Грэнландыі і Фарэрскіх астравоў. Лік насельніцтва на 1 студзеня 2008 года — 3192 чел. (мужчыны — 1572, жанчыны — 1620; іншаземныя грамадзяне — 110).
Уэйн Хенесі
Уэйн Роберт Хенесі (Wayne Robert Hennessey; нар., Бангар) — валійскі футбаліст, брамнік англійскага клуба «Нотынгем Форэст» і нацыянальнай зборнай Уэльса.
Страбон
Страбо́н (Στράβων; каля 64/63 да н.э. — каля 23/24 н.э.) — грэчаскі гісторык і географ.
Навуковая дзейнасць
Аўтар «Гістарычных запісак» (не захаваліся), створаных як працяг «Гісторыі» Палібія (апісаны падзеі 146—31 да н.э.), і «Геаграфіі», у якой абагульніў і супаставіў усе вядомыя на яго час звесткі па геаграфіі. 1-я і 2-я кнігі «Геаграфіі» прысвечаны матэматычнай геаграфіі, 3—10-я — Еўропе, 11—16-я — Азіі, 17-я — Афрыцы. Лічыў Гамера аўтарытэтам у галіне геаграфіі. Выкарыстоўваў лакальныя гістарычныя і геаграфічныя працы, асабліва звесткі гісторыкаў Мітрыдатавых войнаў.
У працах Страбон багаты факталагічны матэрыял па гісторыі, геаграфіі, этнаграфіі антычнага свету.
Яруцічы
Назву Яру́цічы маюць:
Арнамент
Характар матываў
У залежнасці ад характару матываў вызначаюць наступныя віды арнаментаў: геаметрычны, раслінны, зоамарфічны, антрапамарфічны і камбінаваны.
Геаметрычны арнамент можа складацца з кропак, ліній (прамых, ламаных, зігзагападобных, сетчатааперакрыжаваных), многавугольнікаў, кругоў, ромбаў, зорак, крыжоў і інш. Геаметрычны арнамент з’яўляецца адным з найстаражытнейшых. З яго дапамогай першабытны чалавек выказваў свае адносіны да навакольнага свету. Спачатку гэта былі простыя, лёгка запамінальныя знакі і сімвалы: круг азначаў сонца, прамая гарызантальная лінія — зямлю, квадрат ці ромб — поле, хвалістая лінія — ваду. Асаблівай разнастайнасцю вызначаецца геаметрычны арнамент у мусульманскім мастацтве.
Раслінны арнамент складаецца са стылізаваных лістоў, кветак, пладоў, галінак і г. д. Вельмі часта ва ўсіх народаў сустракаецца матыў «дрэва жыцця» — раслінны дэкаратыўна спрошчаны квітнеючы куст.
Зоамарфічны арнамент складаецца са стылізаваных фігур ці частак фігур рэальных і фантастычных жывёлін. Часам такія арнаменты называюць «звярыным стылем». Дэкаратыўныя выявы птушак і рыб таксама адносяцца да гэтага віду арнамента.
Антрапамарфічны арнамент у якасці матываў выкарыстоўвае мужчынскія і жаночыя стылізаваныя фігуры ці часткі твару і цела чалавека. Сюды ж можна аднесці розных фантастычных істот (дзевааптушка, чалавек-конь і інш.).
Часта ўзоры складаюцца з самых розных матываў: геаметрычных і раслінных, зоамарфічных і антрапамарфічных. Такі арнамент можна назваць камбінаваным.
Кампазіцыя
Выяўленчы бок арнаментаў вельмі разнастайны, але ў кожным арнаменце можна вылучыць асноўныя элементы графікі: кропку, лінію і пляму. У арнаментах беларускага народа галоўную ролю выконвае лінія (паласа), астатнія элементы падпарадкаваны ѐй.
Кампазіцыя арнаменту ствараецца на аснове сродкаў упарадкавання асноўных элементаў графікі на паверхні вырабу, пры гэтым улічваецца характар як элементаў, так і паверхні. Выкарыстоўваюцца прынцыпы іерархічнасці і дэкампазіцыі. Традыцыйна вылучаемыя асноўныя атрыбуты кампазіцыі — цэльнасць, сіметрыя, асіметрыя, рытм і пластыка. Гэтыя атрыбуты адносяцца як да самой рэчы з арнаментам, так і да самога арнаменту, нават яго матыву, яны ж прымяняюцца ў тэхнічным канструяванні.
Шумілава
Шумілава — жаночая форма прозвішча Шумілаў.
Арнамент
Кампазіцыя
Сіметрыя ўяўляе сабой строгае матэматычнае паняцце. Існуе некалькі відаў сіметрыі: восевая, цэнтральная і інш. Сіметрыя ў шырокім значэнні — гэта суразмернасць, яна арганізуе кампазіцыю, устанаўлівае супадпарадкаванне ў сістэме і з’яўляецца важным фактарам у дасягненні цэльнасці твора, у прыватнасці арнаменту.
Асіметрыя — гэта адхіленне ад сіметрыі або яе адсутнасць. Калі сіметрыю звязваюць з раўнавагай, спакоем, то асіметрыя азначае адсутнасць раўнавагі, парушэнне спакою.
Рытм — універсальны структурны прынцып, які характарызуюць паўторнасць, рэгулярнасць, мернасць чаргавання элементаў, парадак спалучэння ліній, плоскасцей, аб’ѐмаў. Прасцейшае праяўленне рытму — паўтарэнне ў кампазіцыі аднолькавых формаў пры роўных інтэрвалах. Рытмічная пабудова можа выражацца таксама ў паступовых колькасных змяненнях у радзе элементаў, якія чаргуюцца: у нарастанні або памяншэнні чаргаванняў аб’ѐму, плошчы, у згушчэнні або разрэджванні структуры, у чаргаванні светлага і цѐмнага і г.д.
Пластыкай у арнаментальных кампазіцыях прынята называць плаўныя пераходы адных элементаў узору ў іншыя.
Кампазіцыя арнаментаў беларускага народа звычайна характарызуецца простай сіметрыяй і складанай геаметрыяй элементаў і фігур. Элементы ўзораў размешчаны па арнаментальнай паверхні побач ці на адлегласці адзін ад аднаго, з дакладна заданым рытмам. Пры цэнтрычнай кампазіцыі асноўны акцэнт прыпадае на цэнтр прамавугольніка або круга; вуглы, або перыферыя, прапрацоўваюцца больш дробнымі, менш вылучанымі дэталямі. Форма і памер арнаментуемай паверхні часцей за ўсѐ вядомыя, таму ўзор павінен быць «упісаны» ў зададзеныя межы. Пры гэтым усе элементы арнаменту трэба размясціць гарманічна і суразмерна.
Станіслаў Францавіч Бубін
Станіслаў Францавіч Бубін (снежань, Бубны, Верхнядзвінскі раён — ) — адзін з кіраўнікоў партызанскага руху на тэрыторыі Баранавіцкай вобласці ў гады Вялікай Айчыннай вайны.
У партызанах з чэрвеня 1942 года: камандзір атрада, у лістападзе 1943 — ліпені 1944 — 1-й Баранавіцкай партызанскай брыгады.
Травулан
Травула́н (Trowulan) — комплекс археалагічных помнікаў вакол аднайменнай вёскі на ўсходзе вострава Ява ў Інданезіі. Звычайна атаесамляецца з цэнтрам сярэднявечнай імперыі Маджапахіт. Унесены ў папярэдні спіс сусветнай спадчыны ЮНЕСКА.
Гісторыя
У XIV - XV стст. у Травулане знаходзілася сталіца імперыі Маджапахіт. У кітайскіх крыніцах XV ст. яна апісана як вялікі чысты горад, умацаваны дзесяцімятровым цагляным мурам. У 1478 г. ён моцна пацярпеў падчас міжусобіц і быў пакінуты. Акрамя таго, тэрыторыя Травулана ўключала паселішчы сялян і рамеснікаў, сакральныя месцы і магільні.
Славутасці
Найбольш значныя помнікі:
Тарквіній Горды
Луцый Тарквіній Горды (Lucius Tarcuinius Superbus ці Тарквіній II) — згодна з рымскім паданнем, апошні, сёмы цар Старажытнага Рыма у 534 — 509 г. да н.э.. Вядомы сваёй тыраніяй. Быў прагнаны з Рыма.
Паходжанне
Бацькай Тарквінія Гордага быў пяты цар Рыма: Луцый Тарквіній Прыск. Пасля яго забойства ў 578 г да н.э. сынамі Анка Марцыя, уладу ў свае рукі ўзяў пястун Танаквіль (жонкі Тарквінія Прыска) — Сервій Тулій. Сыны Тарквінія Прыска — Луцый і Арун — у той час былі яшчэ немаўлятамі. Дзяля таго, каб папярэдзіць сваё магчымае звяржэнне сынамі цара-папярэдніка, Сервій Тулій намагаўся прывязаць із да сабе. Цар вырашыў аддаць ім у жонкі сваіх дачок: ціхую і пакорлівую — за гордага Луцыя, а прагную да славы малодшую — за нерашучага Аруна. Але малодшая Тулія супраць волі бацькі выйшла замуж за Луцыя Тарквінія. Яны склалізамову і забілі Аруна і старэйшую Тулію.
Праўленне
Адразу ж пасля свайго абрання на царства Луцый Тарквіній абкружыў сабе ліктарамі і пачаў праводзіць палтыку рэпрэсій супраць прыхільнікаў загінуўшага Сервія Тулія. Колькасць сенатараў, якія разлічвалі на тое, што Луцый Тарквіній вярне патрыцыям былыя прывілегіі, скарацілася ў выніку падкопаў і даносаў амаль удвая. Цар не толькі не папаўняў яго, але і пачаў сазываць яго як мага радзей. функцыі сената фактычна замяніў сает набліжаных да цара.
Тарквінію Гордаму прыпісваюць куплю часткі збора прароцтваў кумскай сівілы, якая сама прыйшла да цара і прпапнавала ямунабыць 9 скруткаў па вялікаму кошту. Цар у гэты час быў заняты пабудовай храма Юпітэра і адмовіўся. Праз нейкі час сівіла зноў з'явілася і прапанавала купіць затую ж самую цану не 9 скруткаў а 6. астатнія скруткі яна спаліла. Тарквіній горды адмовіўся і на гэты раз. Калі сівіла за тую ж цану прапанавала Тарквінію набыць толькі тры скрутка з праказаннем лёсу Рыма, пагражаючы спаліць і іх, цар згадзіўся. Прароцтвы сівілы было дарусчана захоўваць у падзямеллі Капітолія, а кансультавацца з імі толькі ў надзвычайных выпадках. Напрыклад, са скруткамі кансультаваліся пасля паразы рымлян у Бітве ля Канах. Тады прароцтва параіла захаваць жыўцом двух галаў і двух грэкаў на рыначнай плошчы. Магістраты паслухаліся гэтага савета, прадэманставаў тым самым, што любоедзікунства магло сысці ім з рук, калі размова ішлааб абароне незалежнасці Рыма.
Заваявальная палітыка
Луцый Тарквіній Горды праводзіў актыўную заваявальную палітыку. Ён умацаваў саюз Рыма і лацінскіх гарадоў шляхам фізічнага знішчэння тых, хто лічыў Рым занявольнікам Лацыя і стварэннем роднасных саюзаў. Так сваю дачку ён выдаў за Актавія Мамілія — цара Тускула. Пры Тарквініі Гордым рымскія войскі ўпершыню ўварваліся у вобласць вольскаў — былі заваяаваныя гарады Суэса-Пампецыя і Анксур. Былі прыгнечаны сабіняне і этрускі.
Асаблівая легенда звязана з лацінскім горадам Габіі, які знаходзіцца ўцэнтры Лацыя і ўзбунтаваўся супраць дыктатуры Тарквінія Гордага. З-за вялікай працягласці сцен горада і цяжкасцй аблогі рымскія войскі не маглі захапіць горад. Тады Луцый Тарквіній звярнуўся да хітрасці: у Габіі прыбыў Секст Тарквіній з прычыны спасення ад жорсткасці свайго бацькі. ніхто не быў здзіўлены, што Тарквіній бы жорсткі нават да сваіх дзяцей. Секст вылучыўся падчас вылазак і неўзабаве яму даручана камандаванне гарнізонам абложанага горада. Па загаду бацькі, ён аслабіў ці знішчыў усіх багатых і выдатных жыхароў горада Габіі, а потым і ўвогуле адчыніў вароты горада рымлянам. Але горад не быў разграблены: луцый Тарквіній аддаў яго сыну як асабістае ўладанне.
Пры Тарквініі Гордым ў армію перасталті браць прадстаўнікоў ніжэйшых класаў — іх выкарыстоўвалі падчас будаўніцтва. Армію ж камплектавалі з наймітаў.
Выгнанне, барацьба супраць Рыма і смерць
Тыранія цара і злоўжыванні яго сыноў падбухторылі супраць яго весь народ. Згвалтаванне Сэкстам Тарквініем дабрадзейнай Лукрэцыі сталасапошняй кропляй цярпення: родзічы Лукрэцыі Луцый Юній Брут і Публій Валерый Паплікала прынеслі яе цела на форум і пераканалі народ выгнаць цара і усталяваць рэспубліканскае праўленне. Тарквінія Гордага не ўпусцілі ў Рым, і ён быў вымушаны з трымя малодшымі сынамі шукаць прытулка ў Этрурыі. Секст Тарквіній быў забіт падчас паўстання ў Габіі.
У выгнанні Луцый Тарквіній шукаў падтрымкі этрускіх і лацінскіх цароў, заўпэўнівая іх, што Рым жадае распаўсюдзіць рэспубліканскае праўленн па ўсяму Лацыю. Этрускі цар Ларс Парсэна на якога Луцый Тарквіній больш за ўсе разлічваў, нягледзячы на перамогі над рымлянамі, быў вымушаны заключыць з рэспублікай мірны дагавор. Луцый Тарквіній здолеў падбухторыць супраць Рыма лацінян, але ў бітве каля возера Рэгіл у 496 годзе да н.э. саюзнае войска было пераможана рымлянамі. У бітве загінулі ўсе астатнія сыны Тарквінія. Былы цар быў вымушаны збегці ў грэчаскую калонію Кумы да цара Арыстадэма, дзе і памер у 495 годзе да н.э.
Білы Камінь (Золачыўскі раён)
Білы Камінь (Бі́лий Камі́нь) — вёска ў Золачыўскім раёне Львоўскай вобласці Украіны.
Браян Адамс
Браян Гай Адамс (анг.: Bryan Guy Adams;, Кінгстан, Канада) — канадскі рок-музыкант, гітарыст, аўтар і выканаўца песень, пачаў сваю кар'еру ў шоу-бізнесе ў 1976 г., першапачаткова ў складзе рок​​-гуртоў. Яго дэбютны сольны альбом быў выпушчаны ў 1980 г., а ў 1985 г. ён упершыню ўзначаліў Billboard Hot 100 з рок-баладай «Heaven».
Радамышль
Радамышль (Радомишль) — горад у Жытомірскім раёне Жытомірскай вобласці Украіны. Плошча 6,5 км². Насельніцтва 15 002 чал. (1 студзеня 2012).